கேள்வி: எம். டி. பார்த்தசாரதி - இசையாளர் பற்றி நீங்கள் என்ன அறிந்துள்ளீர்கள்?
பதில்: எம். டி. பார்த்தசாரதி அண்ணாமலைப் பல்கலைக்கழகம் ''சங்கீத பூஷணம்'' பட்டம் பெற்றவர். 'தஞ்சாவூர் நால்வர்' எனப்புகழ் பெற்றவர்களில் ஒருவரான பொன்னையா (நடனக் கலைஞர்), சங்கீத கலாநிதி டி. எஸ். சபேச ஐயர் ஆகியோர் அப்போது அங்கு ஆசிரியர்களாக இருந்தார்கள். 1930களின் ஆரம்பத்தில் பட்டம் பெற்று வெளியேறியதும் எம். டி. பார்த்தசாரதி சென்னை சென்றார். தமிழ்த் திரைப்படங்கள் அப்போது தான் "பேசும் படங்களாக" வெளிவரத் தொடங்கிய காலம். பாடக்கூடிய, இசை ஞானம் உள்ளவர்களுக்கு வாய்ப்புகள் நிறைந்திருந்த காலம். புராணக் கதைகளை அடிப்படையாகக் கொண்டு திரைப் படங்கள் வெளிவந்தன. மேடை நடிகர்களும், சங்கீத வித்துவான்களும் திரைப்படங்களில் நடிக்க வந்தனர். இசையில் நல்ல தேர்ச்சி பெற்றிருந்த எம். டி. பார்த்தசாரதிக்கு திரைப்பட வாய்ப்புகள் இலகுவாகக் கிடைத்தன.
கேள்வி: எம். டி. பார்த்தசாரதி - வானொலிப் பணி பற்றி விளக்கவும்.
பதில்: எம். டி. பார்த்தசாரதி திருச்சிராப்பள்ளி வானொலி நிலையத்தில் நிலையக் கலைஞராகவும் பணியாற்றியுள்ளார். வானொலி நாடகங்களில் அவரது பங்களிப்பு பாராட்டு பெற்றது. பின்னர், திரைப்படத்துறையிலிருந்து முற்றாக விலகியபின், அனைத்திந்திய வானொலியின் பெங்களூர் நிலையத்திலும் பணியாற்றினார்.